Raguvos kapinių koplyčia

Raguvos kapinių koplyčia yra Raguvos Švč. M. Marijos Ėmimo į dangų parapijoje,Raguvos Švč. M. Marijos Ėmimo į dangų parapija   Raguvos miestelio kapinėse, Panevėžio rajone, šalia kelio . 
Koplyčia stūkso kapinių centrinėje dalyje, yra medinė, keturkampė, su apside. Joje įrengtas laidojimo rūsys. Virš statinio dvišlaičio stogo pastatytas bizantiško stiliaus bokštelis. Fasade - 1,5 m dydžio medinė dvasininko skulptūra.

 Istorija 

Koplyčia statyta XIX a. antroje pusėje, Raguvos klebono kun. Andriaus Dulskio (1818–1884) rūpesčiu. Po altoriumi išlikęs lenkiškas įrašas, kad jo palaikai ilsisi šioje koplyčioje. Vėlinių dieną prie koplyčios altoriaus buvo laikomos šv. Mišios, į kurias netilpdavo tikintieji. Mišios nustotos aukoti apie 1990-uosius.Tarp klebono ir seniūno atsistojo koplyčia sekunde.lt Vėliau koplyčia tapo sandėliu – jame laikyti kapinių priežiūros įrankiai.

2015 m. seniūnija koplyčią perdažė, atliko kitus remonto darbus. Kapinės buvo įtrauktos į internetinę atminimo knygą.Atminimo knygoje – Lietuvos kapinės 

2022 m. duomenimis, koplyčios viduje buvo altorius, ant sienų kabojo dveji rėmai, tikėtina, kitados juose būta religinių paveikslų. Išlikę šeši suolai, kokie matomi senosiose bažnyčiose. Rajono savivaldybė skyrė lėšų sutvarkyti prakiurusiam koplyčios stogui, sumontuoti lietvamzdžiams, sutvarkyti pamatams. Raguvos seniūnijos vadovai puoselėjo lūkesčius atnaujintoje koplyčioje švęsti Mišias, tačiau tam pasipriešino Raguvos parapijos klebonas Juozas Janulis (g. 1944). Anot jo, mauzoliejuose, kuriuose palaidoti paprasti žmonės, kad ir kunigai, mišios neaukojamos. Sutvarkytas statinys galės būti atidarytas ir žmonės ateiti pasimelsti už palaidoto kunigo Andriaus Dulskio vėlę. Už mirusius savo artimuosius klebonas J. Janulis patarė melstis prie jų kapų ar užprašant Mišias bažnyčiose.

 Galerija 

 Šaltiniai 

 Nuorodos 

 Petras Juknevičius. Panevėžio rajono koplyčios panrs.lt, „Tėvynė“, 1993-10-20, Nr. 81.

Kategorija:Panevėžio rajono koplyčios
Kategorija:Raguva